《半阳湖》
宋代·马之纯

一半寒泉一半汤，同为此水异炎凉。
汤泉是处虽多有，钟阜斯池特广长。
谁说吹嘘如口鼻，或云底下有硫黄。
好寻旧亦重开凿，地宝无容久瘗藏。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。